
r abularum Plautinarum cum diu una recensio, quae co- 
dicibus saeo. undecimi duodecimique repraesentatur, exsti- 
tisset, huius initio saeculi ab A. Maio Mediolani codicem 
Ambrosianum inventum esse nemo nescit. Ab illo tempore 
cum multi alii viri docti tum Fr. Eitschelius operam emen- 
dandis fabulis Plautinis navantes, quamquam diu inter 
doctissimos quosque viros maxima contentio erat, utri recen- 
sioni palma esset tribuenda — satis sit iudicia attulisse 
Fr. Eitschelii , qui in praef. ad Trin. ed. p. 63 dicit: „Sed 
quam tam luculentis documentis praestantiam Ambrosiani 
codicis satis demonstrasse videor, eam idem probe intelligo 
non continuo ipsius recensionis bonitati tribuendam esse: 
immo largiendum est pari vel adeo majore bonitate potuisse 
Calliopii recensionem esse*^^), Gepperti, qui in praef. ad 
Trin. ed a. 1854 p. 117 Ambrosianum praeferendum esse 
censet, Useneri idem fere dicentis, Bergkii Palatinos ante- 
ponentis — recensionem Ambrosianam non esse negligen- 
dam tamen omnes intellexerunt, cum multis aliis de causis 
tum propterea, quod est saeculi quarti vel quinti. Sed et 
hic codex libris multorum grammaticorum aetate longe su- 
peratur, inter quos praeter alios nominandi sunt Festus et 



1) quae sit recensio Calliopii Ritschelius eodem loco explicat; 
quam false, iam Studemundus demonstravit. 

1 

Nonius* Maf ceHire/ (^nortnli t^timonia quanti momenti ad 
emendandas Plautinas comoedias sint, nemo dubitabit, prae- 
sertim cum hi quoque ad vetustiores fontes redeant/ Et de 
Festo quidem et e quo fonte eius rivoli fluxerint, Eduardus 
Leidolph quaestionem scripsit, quae super^scripta est: „De 
Festi et Pauli locis Plautinis" ^), qua demonstravit, illum 
e Verrio Flacco hausisse, qui, cum antea iam „utriusque 
nostrae fabularum Plautinarum recensionis fundamenta quae- 
dam extitissent" ^) Ambrosiano usus sit. 

Nonius autem Marcellus Tiburticensis sive Tibursi- 
censis^) qua recensione fabularum Plautinarum usus sit, 
id longius hac dissertatione quaerere mihi proposui. Sed 
priusquam ad illud propositum adeamus, antea nobis per- 
quirendum est , quam rationem in conscribendo opere 
secutus sit homo ille, ut ait Bentlejus*), fatuus, cum quo 
qui comparari posset levitate et stupiditate neque antiquitas 
neque nostra aetas ullum grammaticum tulit".^) At de 
hac re satis probabiliter egit Paulus Schmidt in libro: De 
Nonii Marcelli auctoribus grammaticis". Lipsiae 1868. 
Ex hoc libro, quod ad jneum propositum pertinet, breviter 
hic enarrare mihi liceat. 

Primus hanc rem illustravit Martinus Hertz in disser- 
tatione: Aulus Gellius und Nonius Marcellus in Fleck- 
eisens Jahrbb. 1862 p. 706, quoad ad Gellium pertinet. 
Sed et alios scriptores exscripsit, sive libris ipsorum sive 
commentariis usus. Plautum ipsum non exscripsit, sed 
duobus e commentariis hausit, quorum in altero (majore) 



1) in „commentationes philologae Jenenses tom II. Lips 1883". 
p. 199-152. 

2) Leid. loc. cit. p. 215. 

3) de nomine et origine cfr. Gerlachium et Rothium in ed. N. M. 
praef. p. VII s. et Quicheratium in editione praef. p. V. 

4) ad Hor. Sat. I. 2. 129. 

5) cfr. Btichelerum Rhein. Mus. XIII p. 696. 

omiies Plauti comoediae Varronianae inerant praeter Merca- 
torem, Mostellariam, Vidnlariam ^), in altero (minore) non 
erant nisi tres hi: Amphitruo, Asinaria, Aulularia. Exem- 
plorum, quae e Plautinis comoediis proferuntur, duo exstant 
ordines. In conscribendo enim opere hanc rationem secutus 
est, ut lemmate quodam prolato e scriptore aliquo adiceret 
exemplum, quod Schmidtium secutus exemplum primarium 
dicam, quod Schottmiillerus „Stammcitat" nominat^), 
quod multa alia exempla -ex aliis scriptoribus sumta se- 
quuntur , quibus Schmidtius nomen exempla subseciva 
dat secutus Schottmtillerum, qui ea „Anhaengsel" nomi- 
nat. Haec exempla e commentariis , e quibus exemplum 
primarium fluxit, prompsit: e. g. si Nonius p. 10. 12^) sub 
lemmate „ilex" locum Plautinum (Pers. m. 3. 4.), tum 
exempla e Lucilii, Varronis, iterum Lucilii, Caecilii, Sisennae, 
M. Tullii libris profert, primum tantum exemplum e scrip- 
tore ipso, cetera e notis hujus scriptoris exemplari additis 
hausit. Ita deinceps diversos ordines differre possumus: 
ordinem exemplorum Plautinorum, Lucilianorum, Attianorum, 
Pomponianorum , Lucilianorum, Pacuvianorum , Ciceronia- 
norum, Afranianorum, Vergilianorum, Terentianorum, Var- 
ronianorum, Sisennianorum, Sallustianorum. Ad unum 
quodque ex his scriptoribus sumptum exemplum primarium 
exempla subseciva ex aliis scriptoribus adjecit, quae, ut 
supra dictum est, cepit e commentario ad scriptorem, e quo 
exemplum primarium derivavit. Ut de Attianorum exem- 
plorum ordinibus exemplum petam, sub lemmate contempta 
p. 470. 1. exemplum Attianum e Philocteta sumptum 
sequuntur exempla Naevianum, Titinianum, Ennianum, 
Plautinum. Quantum inter hoc exemplum Plautinum sub- 

1) ceterae comoediae, quae citantur, non erant in his commen- 
tariLs, sed horum loci omnes sunt exempl. subseciva cfr. infra. 

2) in disputatione : Ueber die Bestandtheile des ersten Capitels 
des Nonius Marcellus. Symb. phil. Bonn. p. 809—832. 

3) In citandis paginis sequor ed. Mercerianam a. 1614. 

1* 

secivum et illud primarium, de quo supra dixi, sub lemmate 
„ilex" intersit, nemo erit quin intellegat. Est enim illud 
depromptum ex exemplari comoediarum Plautinarum vel 
e textu commentarii Plautini, hoc e notis, quae adjectae 
erant commentario Attiano. 

Quare' si interrogamus, qua rccensione Plautinarum 
comoediarum Nonius usus sit sive commentatores, e quibus 
Nonius hausit, consentaneum est, illa exempla sola perqui- 
renda esse, quae e Plauto ipso emanaverunt, id est exempla 
primaria. 

Plautum ipsum, ut supra diximus, JSTonius in manibus 
non habuit, sed, ut Schmidtius ^) docuit, duos commentarios, 
qui unde fluxerint scire se negat. Commentariorum enim 
ad Plautum, quos Sisennam et Terentium Scaurum scripsisse 
Eitschelius demonstravit, neutrum Nonio fuisse, per 
Schmidtium^) docemur, sed horum commentariorum, quibus 
Nonius usus est, alterum e Verrio Flacco, id est e Varrone, 
alterum minorem e Probo et Varrone fluxisse. Sed ut verba 
ejus proferam:^) ,,acquiescendum est in hac re . . . Nonii 
copias ex iisdem grammaticis esse repetendas, ad quos 
Charisii auctores et Prisciani rediisse verisimile est. Atque 
gravius duxi lemmata Noniana quoad eius fieri posset ad 
antiquos illos et veros revocare fontes quam ad novellos 
libros, quos Nonius ipse manibus versasse videretur". Est 
autem re vera parvi momenti scire nos, Nonius ipse e qua 
recensione hauserit aut ei commentatores, e quibus doctrina 
Nonii compilatoris emanarit. Extitisse iam illis temporibus, 
quibus commentarii hi ad Plautum orti sunt, iundamenta 
duarum recensionum illarum cum alii tum novis momentis 
nixus nuperrime Leidolphus^) perlucide exposuit. Longum 
est illa longius persequi. 

1) 1. c. p. 35. 

2) 1. c. p. 41. 

3) 1. c. p. 155. 

4) 1. c. p. 214. 

Deiiide perquirendum nobis est, quo modo Nonius in 
excerpendis commentariis egerit. Ac primum quidem di- 
cendum est, semper fere ea quae excerpsit exscripsisse eum, 
ita ut verba quoque, quae ad prius pronuntiatum pertinent, 
dummodo eodem versu continerentur, quo exemplum profe- 
rendum dabatur, quamvis a sententiae sensu essent alie- 
nissima, tamen non omitteret. Sed hoc in ineuntibus 
tantum versibus, nunquam in exeuntibus fecit. Sententiam 
autem inchoatam nxmquam in medio desiit, sed usque ad 
ultimum verbum protulit, hac in re eo usque provectus, ut 
unum quoque verbum ad idem pronuntiatum pertinens e 
sequenti versu protulerit, ut p. 12. Truc. 11. 7, 16 — 17. 

15 . Haec 

16 Cum video fieri, suffuror, suppilo, de praeda praedam 

17 Capio. 

aut Pers. 11. 1. 2—3: 

2 Nimis tandem me quidem pro barda et pro rustica reor 

habitam 

3 Esse abs te. 

alia. , I 

Omnino ita fontes suos Nonius secutus est, ut nun- 
quam fere quicquam mutaverit; fecerunt idem illis tempo- 
ribus omnes fere gijammatici, sicut demonstravit Leidolphus 
1. c. p. 202. Nonius autem erat, ut supra diximus, tam 
stultus et fatuus, ut in suum commodum citatas locos mu- 
tavisse eum vix credamus. Nonnumquam tamen, ubi ad 
declarandum lemma aliqua pars versus satis esse ei vide- 
batur, alteram partem aut nonnulla verba sententiae allatae 
omisit, qua re in eo quoque commentario, quo usus sit, haec 
verba defecisse concludere nos non posse consentaneum est. 
TJt exempla proferam: 

p. 533 Eud. rV. 2. 5 sub lemm. ^horia" Nonius affert: 
„Salute horiae, mari fluctuoso", ubi Plautus acripsit: Salute 
horiae, quae in mari fluctuoso^). 

1) sed de hoc loco cfr. infra p. 8. 

p. 143 Capt. III. 5. 107 sub lemm „nemiiiis" apud 
Nonium invenimus: „neminis Me miseret, nam mei miseret 
neminem"; Plautus autem habet: neminis Misereri certumst, 
quia mei miseret neminem". Nonio enim cum hic demon- 
strare vellet, genitivum nominis nemo nonnunquam pro 
^nuUius" „neminis" dictum esse, satis esse videbatur dixisse, 
quod dixit. Huc pertinet, quod pluribus locis singula verba 
omisit, sive neglegentia sive ratione commotus, ut: 

p. 102 sub lemmate egurgitem: argentum 



p- 


164 






rurant: ruri 


p- 


172 






socienno: hinc^) 


p- 


454 






obsequi: ab. 


p- 


483 






quaesti: aliud.^) 


p- 


510 






munditer: vrx . . . , 


p- 


552 






catapultae: itidem. 



que 



alia. 



Quaedam verba a Nonio esse mutata, ubi facile fieri 
potuit, nonnuUa exempla docent, quibus in mutandis quo 
consilio sit perductus, facile demonstrandum erit. Sunt 
autem exempla haec: Nonius scripsit: 

p. 12. Trin. 11. 1. 21 sub lemm. vestispici: „nox datur, 
ducitur familia tota: Vestispici, unctor, auri custos". Omnes 
codices hunc locum ita praebent. Plauti codicum Palatini 
habent: vestispUcae, A: vestispica; de hoc loco dicam infra^). 
Secutus est hic codicem A, sed ita, ut pro feminino mas- 
culinum poneret, quod demonstratur lemmate ipso super- 
scripto „vestispici" , qui, ut dicit, appellabantur vestium 
custodes servi. Qua ex re si quis concludere veUe^t, in 
fonte idem genus fuisse, erraret; consentaneum enim est 
consiUo mutasse Nonium. Idem mutavit 

p. 102 Epid. IV. 2. 12 sub lemmate egurgitem „atque 

1) cfr. infra p. 21. 

2) cfr. infra p. 8 et 21. 

3) cfr. p. 22. 

egurgitem domo prorsus" pro ^prosus" in A tradito, quod 
haec forma erat notior; sed potest hoc esse vitium sciptoris 
archetjrpi JSTonitoi. 

p. 210 Pers. IV, 3. 23 sub lemm. lucrum, ubi in 
exemplo „Nunc ea narrabo, unde tu pergrandem lucrum 
facias" ea pro eam posuit, quod versus, in quo substanti- 
vum est, ad quod „eam" refertur, hic abest, cum genus 
neutrum „ea" sine relatione poni posset. Mutavit et 

p. 468 Trin. IV. 1. 20 sub lemm. „deluctavit", ubi pro 
pronomine relativo in versu: „quibus aerumnis deluctavi", 
pronomen demonstrativum : „cum hisce" posuit, ne haberet 
pronomen relativum sine uUa relatione. 

p. 633 Stich n. 2. 42 sub lemm. „Cercuram" Nonius 
scripsit: „percunctor portitores", cum codices tradant „per- 
contor^; sed paucis versibus post v. 11. 2. 46 in A inveni- 
mus „percunctamur'^; mutavit igitur, ut uterque locus con- 
sentiret. Possum afferre alios locos; sed satis sit hos pro- 
tulisse. 

Quotiens Nonio occurrebant verba inusitata sive „nove 
dicta", ut utar hoc verbo Noniano, saepe per inscientiam 
falsa verba scripsit, ut p. 639, 540, 548 in versibus illis ex 
Epidico sumptis. 

Sed hac in re etiam ii, quibus codices debemus, multa 
peccare potuerunt et peccaverunt, ita ut saepissime e cujus 
calamo vitium aliquod fluxerit differre non possimus. Ita 
factum est, ut totum fere Nonii opus pessime traditum ha- 
beamus. Ne dicam de varietate orthographiae, multos locos 
invenimus, in quibus qua ratione in emendando loco uten- 
dum sit vix sciamus. Attamen optimi quique codices, qui 
sunt cod Harlejanus [H], Guelferbytanus [W], Parisiensis 
cod n. 7667 [P], quamquam saepe inter se dissentitint, tamen 
omnes ex uno fonte derivasse mihi videntur, quod optime 
demonstrare me posse puto, si plures locos pessime traditos 
hic componam. Sunt autem e. g. praeter alios hi: 

p. 102, ubi aub lemmate „illex" in omnibus Nonii 
codicibus videmus: ,,Impure, illex torialim et torialium de- 
signator est, qui involvebant labes populi", quod nibil esse 
unusquisque facile intelleget. Qua ratione ille locus sit 
sanandus, iam Mercerius cognovit, qui secundum Pers. III. 
3. 4 hic correxit: „impure, inboneste, iniure, iUex, labes 
popli", recte illis verbis: torialim usque ad involvebant sub 
lemm p. 11 sequente .positis. Eum autem locum tam in- 
salsum a Nonio ipso scriptum esse nemo prudens contendet ; 
sed scriptorem arcbetypi, unde nostri codd. hauserunt, erroris 
auctorem esse consentaneum censeo. NuUus autem codex 
aliter ac ceteri hunc locum exhibet, quo mihi quidem omnes 
ad unum archetypum redire demonstratum videtur. Item, 
quod omnes Nonii codd. tradunt 

p. 123 sub lemm. „incitas" intelligi non potest. Ha- 
bent enim: „Alii exsolati abierunt, alii emortui ; Hem! 
nunc hic cuius tota incitas redactus est". Probabilis mihi 
videtur conjectura illa Gerlaghii Rothiique: „hic, cuiust, 
ut ad incitas redactus est". — Fortasse huc pertinent et 
locus ex Aulul. captus 

p. 483 sub lemm. quaesti: „Nam hic apud vos nihil 
est quaesti furius" pro: „aliud quaesti furibus" apud Plau- 
tum, et versus e Rudente demptus: 

p. 533 sub lemm. horiae : „Salute horia, mari fluctuoso", 
quod est in Plauto: „Salute horiae, quae in mari fluctuoso". 

p. 484 sub lemm.: „victi" Nonii codd. omnes afferunt: 
„pro victi tui cotidiani ventrem ad me afferas*^, ubi Plautus 
Capt. IV. 2. 75 scriptum habet: Proin tu tui cottidiani victi. 
Sed de hoc loco infra dicemus. 

p. 509 Nonius: venit deplorabundus, Plautus: plora- 
bundus devenit. 

p. 539 Nonus : an regiUam tuniculam indulam ac men- 
diculam? Plautus: an regillam induculam an mendiculam. 



Digiti 



zedbyGoOgle 



Hoc rectum esse nemo negabit. Ortum est illud Nonianum 
„intruso glossemate", ut ait Goetzius^). 

Ita alia multa proferre possum ; sed consentaneum fii- 
turum fuisse credo rectum esse, quod supra diximus, quam- 
quam pessime traditus ad nos venerit liber Nonianus, 
tamen omnes codd. ex uno arcbetypo fluxisse. 

Ex his, quae diximus, facile intellegi potest, quam 
difficile sit, quod nobis proposuimus, recte et perlucide 
perquirere. Accedit, quod in cod A tam multa desunt, 
quae Nonius affert, ut non paucis locis, quamquam cognos- 
cimus, e codicibus Palatinis non fluxisse eos, tamen certe 
Ambrosianum palimpsestum esse fontem dicere non possi- 
mus. Sed si multos locos ex hoc fonte derivasse viderimus, 
illos quoque locos, qiios quamquam non e Palatinis emanasse 
intellegemus, tamen, quod Ambrosianus deest, ex hoc fonte 
venisse certe demonstrare non possumus, nostro iure con- 
cludere posse nos opinor, nullum alium codicem atque A 
Nonio in manibus fuisse; sunt autem hi loci plurimi. Sin 
autem locus aliquis a Nonio citatus, in A non servatus, 
cum Palitinis consentiet, non erit concludendum, hunc e 
Palatinis demptum esse; nam et in A ita exstitisse posse 
nemo non intellegit; et hi loci sunt permulti. Fortasse 
autem illos quoque locos, qui quamquam in traditis Plauti 
comoediis ad nos non pervenerunt, tamen a Nonio servati 
sunt, non e Pall., sed ex A fluxisse poterimus concludere, 
quod in Pall versus intercidisse nusquam videmus, ut ex 
Amph. pp. 224, 441, 456 e Cas. p. 7^). Neque vero in his 
locis certe affirmare quicquam poterimus. Illa quoque re 
difficilior fit tota quaestio, quod multi loci a Nonio allati 
tam sunt breves et tenues, ut nihil videri possit, quod cum 
in aliis fabulis est tum in Cas, Cist, Rud. 



1) Epidic. p. 33 ad v. 223. 

2) id de Baccli., cuius fabulae initium et in Pall. amissum est, 
dictum non esse consentaneum. 

Postquam haec exposuimus, tandem ad propositum 
ipsum venimus; sed antea iterum est monendum, id quod 
iam supra diximus, duobus commentariis fabular^m Plauti- 
narum Nonium usum esse. Cum igitur fieri potuerit, ut 
alter eorum e recensione codicis A, alter e recensione Pala- 
tina fluxerit, nemo negabit hos commentarios separatim 
accuratius esse perquirendos. Qui loci Plautini utrique 
commentario sint tribuendi, Schmidtius demonstravit^). 
De uno ordine lemmatum dubitat, p. 453, 23 — 455, 24^). 
Sed mihi quidem haec quoque exempla e minore illo com- 
mentario, in quo erat Amph., Asin., Aulul, repetita viden- 
tur. Nam praeter ultimum lemma exemplo e Men. sumpto 
illustratum omnia exempla ex his tribns fabulis sunt; et 
hoc lemma aut, ut ipse Schmidtius concedit, ,,casu quodam 
ordini huic assertum esse" potest, aut, quod mihi verisimi- 
lius est, sequenti ordini attribuendum est, qui e maiore 
commentario exscriptus est. Quare de his decem exemplis 
agam, si de minore commentario perquiram. Primum igi- 
tur tractandus est 



I. Commeiitarius prior sive maior. 

In hoc commentario infuisse dicit Schmidtius omnes 
fabulas Varronionas ^) quas vocant, et illas, quae nusquam 
loco primario aflPeruntur, Mostellariam , Mercatorem, Vidu- 
lariam. Sed has tres equidem afuisse puto, quod quin 
Nonius, si aflfuissent, ex his quoque locos allaturus fuerit 
non dubito; nam quare in tanto libro has comoediafe omnino 
neglexerit, quis est, qui intellegat? Infaisse in illis locos, 
quibus uti potuit, inde apparet, quod exempla subseciva 



1) 1. c. p. 18-24. 

2) cfr. 1. c. p. 37. 

3) 1. c. p. 37. 

inde cepit; quamobrem. his fabulis non aliter eum usum esse 
opinor ac ceteris fabulis, quarum locos nisi subsecivos non 
habet, ut Acaristionis, Abroici, Astrabae, Comiculae, Chry- 
ses, Corni, Colacis, .Etdoli, Frivolariae, Ilionae, Medici, 
Nervi, Plocini, Scamatici, id est ita, ut hos locos e notis 
aliorum commejitariorum sumpserit. . Sed de hac re satis 
mihi multa verba fecisse videor. 

Ut potius medias in res veniam, quin is, qui hunc 
commentarium fecit, Ambrosiano libro (A) usus 
fuerit, dubium mihi non videtur. 

Tamen sunt loci, quibus id, quod modo dixi, refu- 
tari potest videri. Sunt autem hi: 

p. 210 Pers. IV. 3. 23, ubi Nonius scribit: „Nunc ea 
narrabo, unde tu pergrandem^) lucrum facias.^* et ita scrip- 
sisse et scribere voluisse eum ea re confirm^tur, quod in 
ipo lemmate dat: Lucrum ^jecundum consuQtudinem neutri 
est generis; masculini: Plaut. Pers. e. q. s. Consilio ac 
ratione falsum quicquam, eum protulisse nemo credet. Plau- 
tinorum codicum et A. et Pall tradunt: pergrande, quare 
neque illo neque his usus esse videri potest. Sed illis tem- 
poribus, quibus commentarii ad Plautum a Nonio exscripti 
orti sunt, non tam cod A aut PaU, quam recensionis utri- 
usque fundamenta exstitisse iam supra dictum est. Potest 
igitur in illo exomplari recensionis A, e quo hausit Nonius, 
fuisse „pergrandem" , per aliquem calami lapsum ortum, 
quod postea in A ipso ab illo, qui scripsit, mutatum est. 
Nonius autem tam stultus erat, ut hoc „pergrandem" lap- 
sum calami esse non intellexerit. Ex hoc igitur loco quam- 
quam neque A neque Pall. fontem fuisse concludi potest, 
tamen demonstrasse me puto, et illud non consequi Nonium 
A codice usum non esse. 

Alter locus, quo niti posse videntur ii, qui false su- 



1) pergrandem miro testimonio Nonius profert, ait Ritchelius. 

pra me contendisse Ambrosiano libro usum esse Nonium 
dicant, est hic: 

p. 457 Truc. n. 2. 13 codd. Plautini sic exhibent: 
BCD: iam liercle- ego liic te, mulier, quasi sus 

catulos, pedibus proteram 
A: . . . . QUASlSUSCATULbsMULJER ... 

Nonii codd. omnes hunc locum ut Pall tradunt, quare 
iure quodam dixerit quis, tanto in consensu non dubitan- 
dum esse, quin aliqua relatio inter Nonium et Pall constet; 
et me quoque hoc in loco dubitasse fateor. Sed tanta copia 
locorum, unde inter Nonium et Pall multum interesse elu- 
cet, de quibus infra agemus, commotus hunc consensum 
casu quodam allatum esse censeo. Saepissime a Nonio verba 
inter se permutata esse et iam supra diximus et exemplis 
infra proferendis luce clarius demonstratum iri puto. Quare 
hic , quoque aut Nonium aut postea scriptorem ipsius codicis 
A per errorem verba inter se commutasse credam. — 

Haec duo sunt sola exempla^ quae repugnant illi sen- 
tentiae, quam supra pronuntiavi, A esse fontem exemplorum 
Plautinorum a Nonio e commentario illo maiore sumptortun, 
quorum alterum quam infirmum eit demonstrasse me, alterum 
si non repudiasse, attamen explicasse censeo^). 

Venio nunc ad eos locos, quibus demonstratur, Pal. 
recensione non usum esse Nonium. Ac primum quidem de 
iis dicam, qui aut perdito aut inextricabili A Pall. solis 
exhibentur. Sunt autem hi: 

p. 3. Asin. I. 3. 20 Nonius scripsit sub lemm. hosti- 

mentum: „Par pari hostimentum datum est, opera pro pe- 

cunia". Hanc scripturam illis temporibus vulgatam fuisse, 

inde apparet, quod Nonius alio loco p. 628,27 idem exemplum 

'eodem verborum ordine citat, ubi ne primarium quidem 

1) . de lemm „egurgitem" p. 102 Epid. IV 2. 12 cfr. quae supra 
diximus p. 6, ubi prorsus, quod cum Pall. consentit, per errorem scrip- 
toris ortum esse posse demonstravimus. 

exemplTim, sed subsecivum est; in Pall. autem iuvenimus: 
„datum hostimentumst", quod, ut versus docet, a Plauto 
solum scriptum esse potest; sed quae lectio sit praeferenda, 
liic non est perquirendum ; satis est demonstrasse Nonium 
hoc loco ex alio fonte ac Pall. hausisse. Idem docemur: 

p. 5. Aulul. in. 2. 8 Apud Nonium sub lemm. cinaedus 
invenmus: „ita fustibus submoUior magis, quam uUus ci- 
naedus", ubi submoUior e sum moUior levi scriptorum errore 
ortum putabimus. Editiones Plautinae habent, hanc'Nonii 
lectionem secutae. At in PaU. traditum est: fustibus sum 
moUior, miser magis, quam . . . ., quae lectio quamquam 
et ipsa est facilis inteUectu, tamen propter versum reicienda 
est. Sed Nonium hanc ob rem quod invenit non mutaturum 
fuisse supra vidimus in loco, de quo modo egimus; sed ut 
antea falsum, ita hic rectum, quod forte in commentario 
suo inveniebat, recepit. Credo igitur in commentario iUo, 
quem exscriprit, verbum iUud „miser" afuisse, quod in PaU. 
non abest; ergo his non usus est. 

p. 7. Capt. in. 5. 3 sub lemm. : „sartor" Nonius 
habet: „Sartor satorque scelerum et messor maxume. Non 
occatorem prius andebas dicere ? Nam semper occant prius 
quam sariunt rustici". In PaU. traditum est: Sator sar- 
torque . . . dicere audebas prius .... sarriunt. Hic No- 
nium PaU. exscripsisse quis est qui dicere audeat? 

p. 9. MU gl. V. 1. 14 Nonius omnium codd. consensu 
sublemm. dispennite scripsit: Ubi lubet, dispennite hominem 
diversum et distendite, quo in versu verbum dispennite 
lemmate ipso confirmatur. Neque vero PaU. hoc habent, 
sed B. dispendite . . . dispendite, CD. distendite . . . dis- 
pendite, qu^; ex re PaU. non fuisse fontem clare videmus. 
Clarius Ulud elucet 

p. 12. Truc. n. 7. 16 sub lemm. suppUo, ubi Nonius 
recte et bene scripsit: Haec cum video fieri, suffiiror, sup- 
pilo, de praeda praedam Capio. Sed in BCD hoc est: 

Haec cum videio si fieri, susfuror, supplieio, depda (BD; C. 
depredam) capio. Hoc nihil esse facile quisque intelleget; 
et cum aliis omnibus verbis tum illo suppilo JSToniano, quod 
est ipsum lemma, pro supplicio Plautino, luce clarius apparere 
mihi videtur, et in Nonii commentario Plautino lioc ipsum 
suppilo infuisse; quare illius commentarii scriptor alia re- 
censione fabularum Plautinarum ac Pall usus esse milii 
videtur. 

p. 72. Capt. IV. 2. 52 Nonius sub lemm. assulatim 
scripsit: Priusquam pulsando assulatim foribus exitium 
dabo. Pall tradunt: pultando [vel B] assulatim. Scriptura 
cod B propter versum ut falsa cognoscitur. Videtur igitur 
Nonius alio codice usus esse ; sed de hoc loco tanta fiducia 
non iudicem, quanta de prioribus omnibus. 

p. 83. Bachc. IV. 4. 91 sub lemm. comedim Nonius: 
,,quod dem scortis quodque in lustris comedim- congreger, 
pater." Sic omnes codd. exhibent. PaU. comedim et con- 
gregem, quod intellegi omnino non potest; coniecit hic cum 
magna verisimilitudinis specie Camerarius : congraecem, quod 
omnes Plauti editiones acceperunt. Illud congraecem melius 
esse quam congreger quamquam nemo negabit, tamen utrum 
rectum sit necne non potest dici. Quid in A fuerit, nes- 
cimus; sed Pall hic fontem non esse puto. Maxima autem 
audacia hoc contendam in loco, qui sequitur, e Pall non 
fluxisse exemplum Plautinum : 

p. 95. Aulul. n. 9. 1 sub lemm. desquama. Est enim 
traditum apud Nonium: Dromo, desquama piscis, ut Ma- 
chaerio, Congrum, muraenam exdorsua, quantum potes. 
BD habent: desquam aspicis, quod nihil est; sed in fine 
tradunt: exossata fac sient. Et id quoque scribi potuit; 
sed hic quam clarissime ostenditur rectum esse, quod supra 
diximus. — Eadem fidiicia iudicem de 

p. 95. Capt. ni. 4. 108 sub lemm. deartuatus; habet 
enim Nonius scri;^tum: tum igitur ego deunciatus [denu- 

ciatus in P. est idem], deartuatus sum miser^) Idem exhi- 
bent libri Pall praeter verbum deunciatus, pro quo habent: 
aerumnatus, quod non esse Latinum Ussingius recte dicit^).. 
Turnebus ,,deruncinatus'^ reposuit exMil. gl. 1135, quod cum 
coniectura Bentini ad hunc locum Nonii facta consentit^). 
Sed utut id est, traditum est in Pall: aerui\inatus, apud 
Nonium deunciatus, unde apparet aliunde venisse hoc 
exemplum Nonianum atque ex Pall. 

p. 102. Epid. n. 2. 4 sub lemm. exorbebo Nonius: 
iam ego me convortam in irudines, Atque horum exorbebo 
sanguinem. Omnes ^dd. Plautinae dant: hirudinem .... 
eorum .... exsugebo, ut tradunt Pall. Et iam illis tem- 
poribus hanc quoque recensionis Pal. lectionem notam fuisse 
inde videmus, quod postea p. 479,20 sub lemm. exugebo 
Nonius hoc ipsum exemplum verbum exugebo continens 
profert. Erat igitur tum utraque lectio vulgata. Sed illo 
in loco hoc exemplum est subsecivum, hic primarium. Hlo 
loco igitur ex alio commentario effluxit, qui ut ad Pall re- 
dierit fieri potuit. Hic autem, praesertim cum sub lemm. 
„exorbebo" proferatur, qua re hoc verbum potissimum ut 
rectum confirmatur, alios libros fuisse fontes quam clarissime 
apparet, ut de hoc loco plura loqui sit supervacaneum. 
Accedit iam alius versus, quo idem demonstratur; versum 
autem, quem dico. affert Nonius 

p. 103. . Mil. IV. 4. 44 sub lemm. expapillabo, quod 
apud Nonium tale est: Expapillato brkchio, quasi usque ad 
papillam renudato. Plautus Milite glorioso: Id conexum in 
numero laevo expapillato bracchio; in numero est lapsus 
calami pro in humero. PaU excipiunt: exfafiUat obbracchio 



1) Sic est legendum hoc loco; nam coniectura Bentini: derun- 
cinatus, quamquam est specionissima, nuUa re nititur. 

2) in ed Pl. com. Hauniae 1878 comma ad Capt. 499. 

3) Hos versus Brixius post III. 4. 112 ponit, Ussingius omnino 
ut vere barbaros eiici voluit; quo iure, hic non est perquirendum. 

B, exfafillat obraccliio C, exfafiUato brachio D. Id igitur 
Nonius in fonte suo scriptum habuit, ut lemmatis ipsius 
verba: usque ad papillam renudato demonstrant, praesertim 
cum apud Festum et Paulum^) sub eadem hac glossa hunc 
Mil. versum allatum inveniamus. Utra scriptura pro textu 
Plautino edendo sit magis commendanda, dubitari potest, 
cum Ritschelius et qui eum plerumque sequitur Fleckeisenus 
retinuerint, Leidolpus^), C. F. W. Mtlllero^) et Btichelero^) 
nisus, exfafillato commendaverit. Sed de hac re hoc loco 
non est dicendum; quod autem huc attinet, p. 206 Leidol- 
phus hoc eodem argumento, quod supra exposuimus, usus, 
A fuisse fontem Festi demonstravit; illum secutus et equi-' 
dem nostro in loco idem pronuntio, non e Pall. venisse, 
quod Nonius profert. Pari certitudine idem contendi po- 
test de hoc loco: 

p. 171. Aulul. m. 4. 8 sub lemm. scalpurrire, ubi 
Nonius habet: ubi erat haec defossa, obcepit ibi scalpurrire 
unguibus, quem versum sequentes omnes Pall. Plautinae 
editiones dant: Ubi erat haec defossa, occepit ibi scalpurrire 
ungulis; praeterea in Pall. invenimus scalpturire; cum hoc 
tum unguibus pro ungulis positum ostendit Pall. non usum 
esse Nonium. 

p. 210. Aul. IV. 10. 18. scribit Nonius: lux feminini 
est generis. Vergilius .... Masculini Plautus Aulularia: 
Luci claro dissipiamus aurum matronis palam, qua re in 
commentario Plautino hunc locum ita exhibitum fuisse luce 
clarius demonstratur. Pall. : Luce clara deripiamus, „non 
bene", ut ait Quicheratius. Protulisse hunc locum satis est, 
supervacaneum de eo loqui; nam nemo est, quin intellegat, 
quid inde sequatur. Idem dicendum erit de 

1) p. 79 et p. 83. 

2) 1. c. p. 213. 

3) Plauti Pros. p. 264. 

4) Interp. tab. Iguv. pp. 26. 27. 

p. 218. Curc. I. 1. 13 ^ubi Nonius sub lemm. praesepim 
scribit: Praesepia neutri sunt generis. Vergil. . . . Femi- 
nini Plautus in Curc: Quin reciperet^ se huc cessum ad 
praesepim suam, pro quo coniecit Passeratius: cessim, quod 
Mercerius et Quicheratius receperunt. Plauti edd: huc esum 
vel essum . . . ad praesepe suum. Illud huc cessum pro 
huc esum lapsus calami geminata littera c a scriptore esse 
potest; sed cum praesepim suam pro praesepe suum Pall. 
recensionem non exscriptam esse a Nonio doceat, factum 
esse potest, ut hoc quoque cessim in illo fonte, e quo 
hausit, fuerit. 

p. 456 Mil. in. 1. 38 sub lemm. indoles Nonius habet: 
Si albet capillus, hic videtur neutiquam ab ingenio senes; 
Inest in hoc emussitata sua sibi ingenua indoles ; quod hoc 
loco traditur emussiaetas non est nisi error scriptoris, quod 
inde apparet, quod alio loco p. 9 Nonius recte emussitata 
aiFert, ubi ille versus item est exemplum primarium id est 
ex eodem commentarit) demptum. Plautinarum edd. pars 
habet: Si albicapiUus, pars: Si albus capillus, quarum lecti- 
onum altera in C altera in B D tradita est. Quas lectiones 
si quis recipit, ante verbum senex est inducendum: est, 
quod induxerunt omnes; est enim legendum: Si albicapillus" 
hic videtur, nentiquam ab ingenio est senes. Utramque 
lectionem, et hanc in editionibus Plautinis vulgatam, et 
illam Nonianam esse probabilem nemo negabit. Sed ex 
eadem hac re, quod utraque lectio est bona, sequi mihi vi- 
detur, ut Nonianum quoque illud iam ante Nonium exstitisse 
et a Nonio in commentario, quo usus est, inventum esse. 

p. 468 Men. V 1. 7 sub lemm. meret omnibus codi- 
cibus consentientibus Nonius scripsit: Adibo atque hominem 
accipiam dictis quibus meret. In PaU autem traditum 
est: quibus dictis, quod Plautum scripsisse propter versum^) 



cfr. Ritschelii ed Trin. Bonn 1848 praef. p. CCX. 

2 

certum est; accedit, quod in C D traditum est: aeret, in B 
heret, quod errore ortum esse quin Nonius non intellexerit 
non dubito. 

p. 483 Asin. I. 2. 19 Nonius scripsit: Mansuetem pro 
mensuetum, ut sit nominativus mansues. Plautus Asinaria: 
Reddam ego te ex fera mausuetem. Ita hunc versum Plau- 
tinae quoque editiones omnes exhibent, quamquam Pall, 
qui soli supersunt, omnes mansuetam habent. Sed lemmate 
ipso ostenditur, hoc Nonium non legisse. Denique 

p. 484 Capt. IV. 2. 75 sub lemm victi apud Noni\im 
invenimus: pro victi cotidiani ventrem ad me aiFerat, in 
Pall. Proin tu tui [sive: tui tu] cottidiani victi e. q. s. 
Quamquam hic aut Nonius^) aut scriptores ratione ac consilio 
decurtasse possunt, tamen verba inter se mutata victi coti- 
diani pro cotidiani victi ostendere videntur, a Nonio iam sic 
scriptum esse, quod in fonte suo invenit, qui non erant PaU. 

Hi sunt loci, quibus certe demonstratur, e. Pall. re- 
censione non fluxisse ea exempla primaria, quibus Nonius 
lemmata illustravit. Sunt autem alii, quibus, quamquam 
tanta certitudine illud non ostenditur, tamen accedentibus, 
quae supra diximus et iam demonstrasse nos credo, magis 
magisque confirmantur. Ut ne haec quidem omittamus, 
sicut antea fecimus, breviter haec lemmata quoque continenter 
enarrabimus; et sunt iUa lemmata haec: 

p. 9 Pers. I. 3. 24 sub lemm. focula scribit Nonius: 
At edes; nam iam intus ventris fumant focula. Sic et omnes 
edd. Plautini habent, B C D edis, quod si solum esset, 
nuUius esset momenti. 

p. 73 Trin. IV. 2. 32 sub lemm. albitudinem Nonius: 
ubi habitet, item alterum ad ipsam capitis albitudinem. 
Plauti editiones secutae Palatinos: ubi habitet et item 
alterum ad istanc capitis albitudinem. PaU. non fuisse 
fontem puto. 

1) cfr. snpra p. 8. 

p. 84. Trin. ni. 2. 67 sub lemm. coUutulet Nonius habet 
omnium codicum consensu: haec famigeratio Te honestet, 
me collutulet, si sine dote duxeris. Omnes edd. Plautinae 
habent omnes codd. secutae: ^me^ autem'* ; tum autem 
Ritschelius, Fleckeisenus, Geppertus conlutitet e coniectura 
Ritschelii, Lindemannus conlutet^); coUutulet, quod in Pall. ^) 
et apud Nonium est traditum, nisi a Gollio et A. Maio 
non est servafum; sequitur in omnibus Pall. et si, quod 
apud Nonium deest. Quare quamquam verbum collutulet 
in utrisque est, tamen quod verba autem et et desunt, alium 
librum fuisse Nonii fontem credo, in quo et iUud coUutulet 
traditum faisse potest. 

p. 102 Cist. n. 2. 6 sub lemm. exsculpere dicit Nonius: 
exsculpere est extorquere. Plautus CisteUaria: In quaestione 
vix exculpsi ut diceret: utraque forma verbi exculpere 
hic ita ab omnibus codd. est tradita, ut dubitare non 
possimus, num Nonius id scripserit. In PaU. autem pro 
hoc verbo invenimus: exclusi, exculsi, excussi. Sed ne 
quis nimia certitudine hic iudicet! Certius iudicem de 

p. 109 Asin. II. 2. 64 sub lemm. firmitudinem; Nonius 
scribit: Si istam firmitudinem animi optines, salvi sumus, 
quod est et recte traditum et solum inteUegi potest, cum, 
quod PaU. dant: firmidinem vel formidinem omnino sit 
intolerabUe. 

p. 120 Curc. IV. 1. 2^) sub lemm. halofantam Nonius 
scribit: Halofantam aut sycofantam magis esse dicam. In 
PaU. traditum est: Kalophantem an sycophantam hunc 

1) lutulare, inquit, non est verbum Latinum. cfr. ed Trin. p. 22 
ad V. 17 et p. 47 ad v. 67. 

2) habent hi: coUutulent sive: clutcilent, quod est idem. 

3) hoc in loco ad emendandum textum coniecturam proferre 
mihi liceat. Scribit Ussingius Pall. secutus: Halofantam an sycofantam 
magis esse dicam nescio, quod mihi quidem falsum videtur; nam 
quamvis magnas licentias habeat primus pes octonarii, tamen pyrrhi- 
chium concedere eum non credo; nullum versum cum hac licentia in 

2* 

magis ho6 ee dicam, quod a Nonio tam est alienum, ut 
nihil fere inter utrumque Sit commune. 

p. 143 Capt. ni. 5. 69 sub lemm. nuperum scribit 
Nonius: Quid? tu una nocte postulavisti et die, Recens 
captum bominem, nuperum, novicium? In Pall. legitur 
„et novicium", quod quamquam potest neglegentia Nonii 
aut scriptorum omissum esse, tamen in commentario, quo 
usus est Nonius, defuisse potest. 

p. 146 Asin. 11. 1. 18 sub lemm. obscaevavit Nonius: 
[M]etuo, cum iUic obscaevavit meae falsae fallaciae. Quam- 
quam H. tradit „et vocum", tamen, cum M. sit emissum, 
Nonium ita scripsisse cum Gerlachio credo. In PaU. autem 
traditum est „quod" pro cum et ^observavit" pro obscaevavit, 
quod hic nihil est. Idem est dicendum de 

p. 165 Rud. m. 2. 4 sub lemm. polentia, ubi Nonium 
scripsisse omnium codicum consensu apparet: Ne ineptorum 
potior sit polentia, cum Pall. exhibeant: impiorum .... 
pollentia. 

p. 166 Truc. V. 1. 21 sub lemm. pauxillisper Nonius 

habet: plus decem pondo amoris pauxiUisper perdidit ; PaU. 

plus decem pondo moris pausiUiper perdidit, quo in versu 

moris non potest inteUegi, et pausiUiper propter metrum 

esse non potest, praeterea aliquid deesse omnes edd. Plauti 

cognoverunt , quorum alteri iam pol ante pondo intro- 

duxerunt. 

omnibus Plauti comoediis inveni. Neque id, quod Fleckeisenus e sua 
coniectura habet, melius mihi videtur, scribit enim : Halophantamne an 
sucophantam hunc magis dicam esse nescio. Addito ne primum pedem 
sanari quamquam nemo negabit, tamen ne non est traditum, praeterea 
verba dicam et esse sunt inter se mutanda et „hunc" e Pall. recipien- 
dum. Simpliciorem esse meam coniecturam puto, si commutatis inter 
se halophantam et sycophantam scribimus: Sycophantam an halophan- 
tam magis esse dicam nescio. Hunc versum contra legem pugnare 
haud ignoro, quam Ussingius prol. p. 184 pronuntiat; in quarto pede 
nunquam dactylum esse posse, quod vitium Fleckeisenus vitat, Ussingius 
autem retinet; sed ipse 1. c. exempla affert: Trin. 604 Lysi | teli, Ter. 
Form. Palli | o resu | pinet. 

p. 164. Aul. n. B. 10 sub lemin. ravim Nonium, 
quamquam codd. paullum inter se dissentiunt, scripsisse 
constat: ubi, siquid poscam, usque ad ravim poscamprius; 
quod confirmatur eodem exemplo p. 374. 10 allato. In Pall 
autem invenimus: adaravin, quod non est intelligendum, 
et: poscamus prius, contra quod versus pugnat; quare Pall 
non esse fontes censeo. 

p. 172. Aul. IV. 4. 32 sub lemm: socienno Nonius: 
ibo intro atque illi socienno tuo iam interstringam galam. 
Pall: ibo hinc^) 

p. 465. Men. I. 1. 13 sublemm: rostrum omnes Nonii 
codd. habent: Aput mensam plenam hominis rostrum deligis; 
Plauti codd. omnes: homini . . . deliges, e qua utrorumque 
codd. differentia concludere nos posse 'credo Nonium e Pall 
non hausisse. 

p. 4B7. Truc. 11. 6. 16 sub lemm: compressa Nonius 
scripsit: Nunc ad amicam, decimo anno, Athenas Atticas^) 
Viso, quam gravidam hic reliqui meo compressu, quod ea 
agat. Pall dant: decimo anno post, gravidam reliqui, quid 
pro quod. Hic mihi videtur luce clarius recte nos contendisse 
non Pall esse fontem Nonii. 

p. 483. Aul. I. 2. B sub lemm quaesti Nonius scripsit: 
Nam hic apud vos nihil quaesti furibus.^J Plauti codd. et 
edd. habent: est aliud quaesti, quod versu postulatur. Sed 
potest hic illud aliud negligentia Nonii ommissum esse.^) 

p. BIO. Poen. I. 2. 26. Omnes Plauti codd. tradunt: 
Nam cum sedulo munditer nos habemus, Ut vix aegreque 
amatorculos invenimus, quo in loco Nonius sub lemm. mun- 



1) Sed de hoc loco cfr. supra p. 5. 

2) Attiseas , quod dant codd. omnes , ad errorem scriptoris 
archetypi redit, qua re iterum omnes codd. ad unum archetypum redire 
demonstratur. 

3) furius codicum est error archetypi, quem reliqui receperunt. 

4) cf. p. 5 et 6. 

diter verba vix , . . que omittit, quod et negligentia Nonii 
factum esse potest et iam in commentario defuisse potest. 
Fortasse liuc pertinet et locus Rudentis a Nonio p. 533 sub 
lemm; horiae citatus, de quo iam supra p. 5 et 7 diximus, 
et CurcuKonis V. 3. 12 a Nonio sub lemm. catapultae pro- 
latus, de quo p. 5 locuti sumus. 

Hi igitur sunt omnes loci Plautini apud Nonium, qui 
nostris temporibus nisi in Pall non servati docent ex huius 
recensionis libris non sumpsisse suos versus illum con^ma- 
tatorem Plauti, quo Nonius in conscribendo suo libro usus 
est. Ex A, id est ex iUo arcbetypo, e quo liber Ambro- 
sianus emanavit, bausisse eum si dicemus, non errabimus. 
Demonstratur illud ea re, quod multa exempla inde eum 
sumpsisse ostendere^^possumus. Si autem illa inde fluxerint, 
quin hi quoque loci, de quibus certe lioc denonstrari non 
potest, quod in A non sunt servati, ex eodem A venerint, 
quis est, qui dubitet? Sunt autem loci, de quibus nemo 
dubitabit, hi: 

p. 12. Trin. 11. 1. 21 sub lemm.: vestispici Nonius 
scribit: Nox datur, ducitur familia tota: Vestispici, unctor, 
auri custos, codd. Plautinorum A, de quo Studemundus dicit: ^) 
haec folia „sind wegen vieler L5cher und erblasster Schrift 
schwer zu entziflPem", habet hoc loco clare scriptum: vertis- 
pice, Pall pars vertisplice, pars vertiplice. Hanc lectionem 
Nonio non aflPuisse facile intellegitur; quare autem vestis- 
pica in vestispici mutaverit, iam supra exposuimus. Hoc 
in loco Plautino singularem esse retinendum e ceteris verbis: 
unctor, auri custos elucet et ab omnibus Plauti edd. cogni- 
tum est, e quibus unus Lindemannus lectionem cod A et 
Nonii servavit, cum ceteri Pall magis minusve sequantur. 
Etiam maiore certitudine idem dici posse mihi videtur de 



1) in: Der Plautinische Trin. im cod. Ambr. Ehein. Mus. XXI. 
Jahrg. 1866 p. 574-621. 

p. 84. Pseud. n. 3. 8, ubi Nonius sub lemm eopi con- 
sensu omnium codicum scripsit: atque ego nunc me ut glo- 
riosum faciam et copi pectore. Plautinorum codicum solus 
A servavit MEUT et ETCOPJ; PaU dant: „me" sine ut 
et: ut copi, quae utraque lectio coniuneta bonum habet 
sensum neque contra versum pugnat. Quare sine uUa dubi- 
tatione ex A hausisse Nonius mihi videtur. 

p. 477. Truc I. 2. 36, cuius comoediae unus hic quater- 
nio codicis A superest, sub lemm expedibo Nonius affert: 
ego expedibo: rem perdidi apud vos, quod in A est: apud 
vosvos, quod ut est per errorem scriptoris ortum ita a Nonio 
omissum est. Cum autem haec verba: apud vos in PaU 
desint, quin Nonius A usus sit, nemo dubitabit. Haec autem 
tria exempla, quae modo protuli, claritate longe superantur 
exempUs, quae Nonius ex Epidico 11. 2. 46 — 49 p. 539 sqq. 
affert, quae primum breviter hic enumerabo, sunt enim haec: 
p. 539 sub lemm. raUa: tunicam raUam, tunicam spissam 

(ri. 2. 46). 
p. 539 „ ,, rica: Ricam, vasilicam aut exoticajn 

(II. 2. 48). 
539 „ „ caesicium: Unteolum caesicium (11. 2. 46). 
641 „ „ indusiatam: indusiatam patagiatam, catu- 

lam aut propatulam (11. 2. 47). 

541 „ „ patagiata: indusiata, patagiata (11. 2. 47). 

541 „ „ supparum: Supparum aut subnimium et 

ricam, basiUcimi aut exoticum (11. 2. 48). 

541 „ „ exoticum:basiUcumautexoticum(n. 2.49). 

542 „ „ cumatile: cumatile aut plumatUe (II. 2. 49). 
648 „ „ crocotulam: iUusiatam, patagiatam, caltu- 

lam aut crocatulam (11. 2. 27). 
p. 549 ,, „ cerinum : plumatile aut cumatile, cerinum 

aut geUnum (11. 2. 49). 

Si ex his versibus, quales a Nonio traditi sunt, omni- 

bus Plauti codicibus et editionibus neglectis ex exempUs 

ipsis ea potissimum verba recipientes, quae in lemmate 
ipso sunt, sub quo exempla traduntur, textum restituere 
conabimur, quem Nonius inspexit, haec fere constituere po- 
terimus. 

Tunicam rallam, tunicam spissam, linteolum caesicium, 46. 
Indusiatam, patagiatam, caltulam, aut crocatulam, 47. 
Supparum aut subnimium est ricam, vasilicum aut exo- 

ticum, 48. 
Cumatile aut plumatile, cerinun aut gelinum, 49. 

Eam ob causam putavi Nonii scripturam ex eo lemmate 
esse redimendam, sub quo exemplum citatur, quod in tanta 
ignotorum verborum copia et Nonium et scriptores saepissime 
errare potuerunt et erraverunt praeter ea verba, de quibus 
in lemmate ipso agebatur. Cum his quae supra statuimus, 
si ea comparabimus, quae hoc loco Goetzius in editione sua 
Epidici reconstituit , in duobus prioribus versibus nullam 
differentiam esse inveniemus, duos alteros autem sic recon- 
struxit: ' 

Supparum aut subminiam, ricam, basilicum aut exo- 

[ticum, 48 

Cumatile aut plumatile, carinum aut gerrinum. 49 

Sunt haec parvae differentiae. Quaerentibus , quid 
singuli Plauti codd tradant, hoc est respondendum : CE,0- 
COTULAM solum A tradere ut Nonium, cum Pall. habeant: 
crutulam aut croculam, item a solo A: SUPPAEUM, Pall. 
sub parum, A: SUBNIMIUM, PaU: subminium, quod quam- 
quam solum est rectum, tamen apud Nonium non legitur. 
Num alio quoquam exemplo clarius demonstrari potest, 
Nonium in scribendo suo libro non PalL, sed Ambrosiana 
recensione- usum esse? Quid? nonne exemplo quoque se- 
quenti idem ostenditur? Est autem hoc: 

p. B48 Epid. n. 2. 40, ubi sub lemm. impluviata Noni- 
us scripsit: Impluviata? ut istae faciunt vestimentis no- 
mina. Hoc idem A quoque exhibet, PaU: Impluviatum? 

ut istaec facimus e. q. s. Tantis in differentiis cui in 
mentem veniat unum idemque esse utrumque dicere? 

Ad liaec exempla, quae tam graviter verum esse quod 
supra diximus persuadent, ut nemo fere dubitare possit, 
accedunt alia, quae quamquam non sunt tanta gravitate 
quanta priores, tamen idem docere possunt. Dico liaec: 

p. 8 Epid. V. I. 3, ubi sub lemm. caperrat Nonius 
affert: Quid illud est, quod iUi caperrat frons severitudine, 
quae scriptura eodem versu p. 173, 17 citato firmatur. 
Gotzius in editione Palatinos secutus dat: illuc, caperat, 
quod propter versum solum rectum est. Quid in A fuerit, 
certe dici non potest, cum bodie boc tantum exstet: 

QUIDILL VEEITUDrNE. Quamquam igitur A 

esse exi^criptimi hic certe dici non potest, tamen PaU. ex- 
cerpti esse mihi non videntur. 

p. 11. Pers. in. 3. 16 sub lemm. lurco omnes Nonii 
codd. tradunt: Perennis herbae lurco, edax, furax, fiigax. 
Scripsit autem, ut edd Plautinae demonstrant: Perenniserve^). 
Ex hac re igitur nihil concludi potest, sed quod in A quo- 
que legimus: lurco, edax, furax, fugax, cum in PaU. sit: lur 
chedax, furax, fugax, ostenditur A exscriptum esse a Nonio. 

p. 123 Trin. 11. 4. 134^) sub lemm. incitas consen- 
tiunt codd. Noniani: Alii exsolati abierunt, aUi emortui. 
Hem! nunc hic, cuius tuta incitas redactus est, quod non 
est intellegendum et e prava traditione sequitur. Mutan- 
dum est, ut Gerlachius Eothiusque voluerunt: nunc hic, 
cuiust, ut sub incitas redactus est. In A invenimus: exo- 
latum, in PaU. exulatum, qua re Nonii scriptura ad A 
spectare videtur, cum exulati pro exulatum a scriptore po- 
situm esse potest, ut consensus cum emortui adduceretur. 
Et in 



1) Hoc loco iterum videmus omnes Nonii codd. quamquain ad 
nuum archetypura redeant, tamen esse permalos. 

2) quem quaternionera Studemundus l^ c. in A sehr gut lesbar dicit. 

p. 199 Poen. IV. 2. 86 in lemm. calcem A usus esse 
Nonius videtur, |cum proferat: Quin prius disperibit faxo, 
quam unum calcem civavit; hoc scripsisse Nonium e lem- 
mate ipso elucet: calx est feminini generis, masculini Plaut. 
Poen. e. q. s. Hoc masculinum nisi in A non servatum est. 

p. 423 Pseud. I. 3. 47 sub lemm. pudet et piget No- 
nius scripsit: Nimis id, quod pudet, facilius fertur quam 
id, quod piget. Non dedisse istum pudet; me, quia non 
accepi piget. Idem exbibet Plautinorum codicum solus 
A, BCD: non dedissetis tum. Hoc fortasse levius esse 
quam ut quicquam concludi possit, dixerit quispiam et iure 
suo. Sed num Nonius illud vidisset, equidem dubito. Et 
lioc exemplum leve accidens ad tot tantaque aliquam vim 
habere nemo negabit. 

p. 456 Epid. rV. 1. 32 sub lemm. compotem Nonius 
scripsit: cedo manum. — Accipe aerumnarum et miseria- 
rum compotem; in Pall. iuvenimus aerumnosam; utramque 
lectionem poni potuisse nemo negabit; et quid in A fuerit, 
plene intellegi iam non potest; iuvenimus ibi: AERUMN . . . 
Quamquam igitur Nonius propter miseriarum commotus esse 
potest, ut aerumnarum quoque scriberet, tamen et in A hoc 
iam fiiisse nemo negare poterit. 

p. 476 Cas. I. 1. 41 sub* lemm. reddibo Nonius 
scripsit: ruri reddibo, quo e loco mihi quidem certe elucet, 
hic A faisse fontem; habet enim hic codex: TERUItrRED- 
DIBO, cum Pall. praebeant: ruri reddibo te; ut supra autem 
demonstravimus, Nonius, si sententiam protulit, semper ad 
ultimum verbum totam eam citavit. Itaque persuasum mihi 
est, Nonium, si Pall. usus esset, ruri reddibo te scriptu- 
rum fuisse. 

p. 533 Stich. n. 2. 42 Nonius sub lemm. Cercuram 
scripsit: Cum percunctor portitores, ecquae navis venerit 
Ex Asia, negant venisse : conspicatus sum interim Cercuram, 
quo ego me maiorem non vidisse censeo. Apud Plautum 

lioc in loco trafditum est a Pall.: perconctor, a cod A: per- 
contor, ut Nonius Pall. usus esse fere videri possit; sed 
cum paucis versibus post (II. 2. 46) in A percunctamur 
traditum sit, pro quo Pall. habent B : percontamur, GD per- 
conctamur, fieri potuit, ut Nonius per errorem ex lioc poste- 
riore versu verbum simile in priorem locum transscriberet. 

His igitur omnibus locis, prioribus multo clarius quam 
posterioribus demonstrasse me puto, re vera Nonium in 
conscribendo suo libro recensione Ambrosiana, quoad tum 
erat confecta, usum esse. Quare quid de illis locis, quos 
e Pall. non fluxisse supra ostendimus, iudicandum sit, 
exponere longum esse puto. Si autem hoc credimus, .alia 
quoque res facillime declaratur: inveniuntur enim in Nonii 
libro tales quoque loci, qui in PaU. non sunt traditi; cum 
autem nusquam in his quicquam sit, unde concludere pos- 
simus versus intercidisse — de Bacchidibus non dico — vix 
errabimus, si dicemus hos quoque ex iis A codicis partibus 
fluxisse, quibus perditis hodie valde dolemus. Hos autem 
locos Nonius profert: 

p. 7 sub lemm. flocco locum e Casina citatum: perii, 
flocco habebit iam illic homo lumbos meos; 

p. 72 sub lemm. altili versum e CisteU sumptum: 
Prohibet divitiis maximis, dote altUi atque opima; 

p. 120 sub lemm. hallec locum ex Aul captum: qui 
mihi olera cruda, haUec duint^). Hoc sequuntur tres loci 
ex Amph. sumpti: 

p. 224 sub lemm. scrabes: ibi scrabes fodito sexage- 
nos in dies. 

p. 466 sub lemm. thesaurum: qui domi uxorem meam 
Inpudicitia inpedivit, teneo, thesaurum stupri. 

p. 543 sub lemm. aula: optumo iure infringatur aula 
cineris in caput. 



1) Apud Goetzium frgm. 5. 

p. 543 sub lemm. matulam: ne tu postules matulam 
unam tibi aquam infundi in caput. 

Sunt antem nonnuUi quoque Iqci in Nonii opere, qui 
utrum ex Pall. an ex Ambrosiana -recensione flu3:erint, di- 
iudicari non potest, quamvis utrique codices nobis sint ser- 
vati; hi sunt illi loci, in quibus Pall. cum cod A ita con- 
sentiunt, ut nullam differentiam invenire possis. Inde non 
apparere hos locos e Pall. / liaustas esse a Nonio consenta- 
neum est. Quin enim omnino utraque recensio ad unum 
arcbetypum spectet, nemo prudens dubitabit, quare multa 
inter eas communia esse res ipsa docet. In quibusdam autem 
parvae sunt differentiae, unde, si pluribus documentis ege- 
remus, idem demonstrare possumus; sed satis erit tot tanta- 
que pratulisse. Venio igitur iam ad eos locos, in quibus 
et in A et in Pall. servatis aut nulla fere aut minimae 
differentiae sunt. Hos breviter liic enumerabo: 

p. 6 sub lemm. calvitur affert Nonius exemplum 
Cas. n, 2. 4: nam ubi domi sola sum, Sopor manus calvi- 
tur. Idem babent A et pars Pall., pars calpitur. 

p. 10 Pers. n. 1. 2 sub lemm. barda traditum est a 
Nonio: Nimis tandem me quidem pro barda et pro rustica 
reor babitam esse abs te. Ritschelius bunc versum ita 
mutat, ut dicat: Nimis tandem me quidem pro barda et 
blenna, ut ipse dicit p. 25 ad v. 169 exempli causa, pro 
quo tamen aliud indegandum. Traditum autem est, ut iam 
diximus, et in A et in Pall.: et pro rustica. Mutando 
Eitschelius numeros anapaesticos servare vult; sed hi ser- 
vantur ea quoque scriptura, quae tradita est, ut apud A. 
Maium. 

p. 11 sub lemm. passo citat Nonius Stich. II. 2. 45, 
qui versus in utraque recensione est: in portum vento se- 
cundo, velo passo pervenit. 

p. 146 sub lemm. opulentitatem Nonius affert Mil. gl. 

IV. 4. 35 omixibus Plauti codicibus consentientibus: quasi- 
que eius opulentitatem reverearis. Idem dicendum est de 

p. 173, ubi sub lemm. sorditudinem consensu omnium 
Plauti codicumPoen V. 2. 7 Nonius scribit: ut mihi abster- 
serunt omnem sorditudinem. ^ 

p. 468 sub lemm. lucro Nonius e Pers. affert v. IV. 
6. 7, ubi omnes Plauti codices tradunt: lucro faciendo ego 
auspicavi. 

p. 468 sub lemm. deluctavit Nonius citat Trin. IV. 1. 20: 
cum hiscQ aerumnis deluctavit, cum Plauti codd. exhibe- 
ant: quibus ctim aerumnis deluctavi. 

p. 475 ex eodem Trin. profert Nonius sub lemm. pro- 
meres v. III. 2. 15: nam retineri nequeo quin dicam ea, 
quae promeres, quod et PaU. et A habent. ^ 

p. 484 sub lemm. sumpti Nonius scripsit Trin. II. 1. 20: 
quod ebibit, quod comest, Quod facit sumpti. Hoc in loco, 
A habet: quod eb. bit, sumptui, e quo verbo concludi potest, 
A Nonii fontem hic non fuisse. PaU. dant sumpti, sed 
bibit, quare dicudicare vix audeo. Sed cum ut ait Stude- 
inundus 1. c. : hoc folium „ist wegen vieler Locher und er- 
blasster Schrift schwer zu entziffern", tamen si iudicandum 
est, pro A iudicare maUm. — NihU antem videri potest 
in exemplo e Casina citato: ' 

p. 484, ubi sub lemm. tumulti affert v. III. 5. 22: quid 
intus tumulti fuit? quod omnes codd. Plautini habent. — 
Brevius quam ut quicquam videri possit, est exemplum e 
Pseudulo aUatum: 

p. 511 sub lemm. saeviter: aha, tam saeviter! (I. 2. 122). 

p. 539 sub lemm. regUlam Nonius affert versum 
Epid. n. 2. 39: an regiUam tuniculam indulam an mendi- 
culam? Hoc exemplum falsum esse versus ipse docet, qui 
septem pedes acciperet. Ortum est iUud vitium „intruso 
glossemate", ut ait Gotzius p. 33 ad v. 223. Cum autem 
in utrisque codicibus Plauti recte sit traditum: an regiUam 

indulam an mendiculam, niliil videri potest, qrla recensione 
usus sit Nonius. 

Denique venio ad eos locos Plautinos apud Nonium 
servatos, qui, quia A aut est deletum aut cognosci non 
potest, in Pall. solis servati cum hac Palatina recensione 
ad litteram fere consentiunt. Inde autem concludere, in 
A a Nonio eos non esse lectos ant inde non fluxisse, tan- 
tum abest, ut rectum sit, ut falsius nihil esse possit. Eos 
autem locos omnes, ut superiores accuratius pertractare 
longum est, satis erit omnes deinceps ennumerare et in illis 
tantum, de quibus erit aliquid dicendum, pauUo diutius 
morari. 

Ac primum quidem de Baccbidum locis pauca dicenda 
erunt, quos, cum in Pall. quoque initium huius fabulae 
perditum sit, apud Plauto omnino non servatos Nonio soli 
debemus. E quibus locis quibusdam Charisianis et Servianis 
auxilio vocatis Ritschelius complures versus composuit. »Ser- 
vavit nobis Nonius bos Bacchidum versus: 

p. 4 sub lemm. exercitus: quae sodalem atque me 
exercitos habet, quem versum apud Cliarisium p. 204 
eundem invenimus. 

p. 102 sub lemm. excantare: nam, credo, cuivis excan- 
tare cor potest, e quo cum Servii in Bucol VIII. 71 versu 
coniuncto restituit Ritsclielius: Nam tu quidem credo 
excantare cuivis facile cor potes^). 

p. 172 sub lemm. saevitudo: vincla, virgae, molae, 
saevitudo mala Fit peior. Hunc versum nisi hoc looo 
nusquam invenias. 

p. 173 sub lemm. suavitudo: cor meum, spes mea, 
Mel meum, suavitudo, cibus, gaudium, qui versus et ipse 
hic tantum est. 

p. 421 sub lemm. cupidon tecum saevit anne Amor? 



1) cfr. ed. Baoch. p. 6 ad v. 34. 

quem versum cum Servii in Aen. IV. 194 nota coniungens 
restituit Ritschelius: cupidon te confecit anne amor^)? 

p. 474 sub lemm. opino: Praenestinum opino esse: 
ita erat gloriosus, qui versus hic tantum invenitur. 

Ceteros igitur locos, ut supra dixi, breviter enarrabo: 

p. 4 sub lemmate tolutim Asin. m. 3. 116. 

p. 4 „ „ capuli Asin. V. 2. 42. 

p. 5 „ „ temeti Aul. II. 6. 6. 

p. 6 „ „ nautea Curc. I. 2. 6. 

p. 7 „ „ friguttis Cas. n. 3. 49. 

p. 8 „ „ tricas Curc. V. 2. 15, 

p. 10 „ , „ illex Pers. III. 3. 4. 

p. 11 „ „ concenturio Pseud. I. 5. 159. 

p. 11 „ „ finitor Poen. prob. 48^) 

p. 83 „ „ contente Asin. I. 1. 63. 

p. 84 „ „ conquiniscam Cist. IV. 1. 6. 

p. 109 „ „ fortunabunt Trin. H. 4. 176. 

p. 123 „ „ icit Truc. H. 7. 42. 

p. 136 „ „ macritudine Capt. I. 2. 32. 

p. 164 „ „ rurent Capt. I. 1. 16. 

p. 199 „ „ cateUo Curc. V. 3. 13^). 

p. 199 „ „ corios Poen. I. 1. 11. 

p. 210 „ „ labeas Stich. V. 4. 41. 

p. 217 „ „ partitudo Aul. I. 1. 36. 

p. 224 „ „ schema Amph. prol. 117. 

p. 225 „ „ syngrafam Asin. IV. 1. 1. 

p. 227 „ „ tonitrus Amph. V. 1. 10. 



1) 1. c. p. 6 ad V. 31. 

2) Hic apud Nonium : ejus rei ego sum factus finitor traditum 
est, cum in Pall. „ei rei" scriptum sit, quod receperunt edd. Plauti : 
Hunc versum spurium propter metrum Ussingius dicit. 

3) hoc exemplum apud Nonium finitur verbis: Ferro ego dico, 
quod bonum est; in Pall. est: Ferreo; utrmn concludendum sit ex hoc 
loco Pall. non exscriptos esse necne, non iudicem. 

p. 422 sub lemmate alit Men. I. 1. 12. 

p,- 422 „ „ horridularum Pseud. I. 1. 66. 

p. 422 „ „ perire et interirePoen. II. 1. 41'. 

p. 456 „ „ stupri Ampli. III. 2. 2. 

p. 467 „ ' „ vagas Mil. gl. 11. 6. 14. 

Hoc loco apud Nonium legimus : te adloquor vitii pro- 
brique plenus, Qui circum vicinos vagas; in Pall. hic ver- 
sus est: plena,. Quae ... vaga es. Hoc Nonium non legisse 
inde mihi apparet, ^uod hoc exemplum sub verbo vagare 
profert, et quod, si vaga es legisset, non scripsisset plenus, 
qui. Quare iure fortasse dicat quispiam, ex A iluxisse 
hunc locum. 

p. 468 sub lemmate meret Men. II. 3. 8. 

p. 476 „ „ ludificata Mil. gl. HI. 3. 53. 

Hic locus apud Nonium ita traditus est: Ludificata 
ero hominem pro ludificata lepido ero culpam omnem in 
me imponit; imponit per errorem scriptoris pro imponito 
scriptum est. Hunc locum Nonianum correxit Lipsius Aul. 
lect. rV. 20. Ludificata ero pro [ludificavero. Plautus Mi- 
lite: Ni] ludificata e. q. s. Hanc correcturam rectam 
esse quisque concedet, qui nunquam Nonium versum ita 
citasse sciet, ut unde sumptus sit non dicat. Etiam melius 
correxisse Mercerium puto, qui ut ,,hominem^^ quoque apud 
Nonium traditum servet, scribit: Ludificata ero hominem 
pro [ludificavero e. q. s.] Ita scripsisse Nonium propterea 
puto, ut primo aspectu quisque videret, ludificandi verbo 
hic usum esse Plantum ut verbo transitivo, unde et apud 
Plautum „hominem" fuisse concludere non possumus. In 
Pall. hic locus traditus est, ut apud Nonium a Lipsio cor- 
rectus est; quare quod Eitschelius scribit: ni ludificata ero 
hominem|| culpam omnem in med (quam formam introduci 
tum demum necesse cst) imponito, non modo supervaca- 
neum, sed etiam sinc uUo iure factum mihi videtur. 

p. 476 sub lcmmate patitor Asin. H. 2. 108. 

476 sub lemmate capulantur: Aul. I. 2. 38. 



484 „ „ senati: Epid. 11. 2. 4. 

610 „ „ amiciter: Pers. II. 3. 3. 

510 ,, ,, avariter: Curc. I. 2. 34. 

511 „ „ maestiter: Eud. I. 5. 6. 
532 „ „ celocem: Asin. II. 1. 10. 
543 „ „ mortarium: Aul. I. 2. 17. 
543 „ „ fidelium: Aul. IV. 2. 15. 
549 „ „ ferrugineum: Mil. gl. IV. 4. 43. 

Haec omnia, quae diximus, si accuratius considera- 
verimus, non dubitabimus, quin commentarius ille prior sive 
maior, qno Nonius usus est, ex ea recensione, e qua postea 
cod A venit, liauserit. NuUo enim loco codice A non usum 
eum esse vidimus, plurimis A fontem esse nos credere 
necesse esse; multis, quamquam e PaU. hauriri potuerunt, 
niliU impedire, quominus et in iUis locis A eum usum esse 
credamus. Quod igitur de priore commentario demonstra- 
vimus, nunc est demonstrandum de commentario altero. 
Eisdem enim fontibus derivavit 



n. Commentarius alter sive minor, 

in quo praeter Amph.," Aulul., Asin. non inerant comoediae 
Plautinae. Huic commentario et iUos locos, de quibus 
Schmidtius dubitat, nos attribuere supra iam dictum est. 
Et in hoc commentario perquirendo eodem modo utamur, 
quo in priore usi sumus. Primum autem dicendum est, 
tanta certitudine, quanta in priore, rectum esse quod dixi- 
mus, demonstrari non posse, quod harum trium fabularum 
in A omnino non habemus reliquias. Quare id tantum 
ostendi poterit, locos apud Nonium iuveniri, qui a PaU. ita 
abhorreant, ut ex iis hos locos non fluxisse certe dicere 
possimus; neque hi loci sunt pauci; de quibus nunc agen- 

dum est. Certe videmus locos Nonianos non fluxisse e Pall. 
recensione hos: 

p. 44 Amph. n. 2. 78 sub lemm. percontarier scripsit 
Nonius omnibus codd. consentientibus: Qui istuc in mente^) 
est tibi ex me, mi vir, percontarier? In Pall. autem verba: 
„ex me" desunt, quae versu postulantur, unde apparet, ex 
Pall. hic non hausisse Nonium. Item verbum unum deest 
in Pall. in exemplo 

p. 44 ex Amph. 11. 2 107 sub lemm. prodigiali pro- 
lato; quod est apud Nonium: Sed, mulier, postquam exper- 
recta es; te prodigiali lovi Aut mola salsa hodie aut ture 
comprecatam oportuit; qua in sententia in Pall. deest pro- 
nomen te, quod a versu poscitur. Verba inter se mutata 
sunt in exemplo 

p. 45 ex Asin. IV. 1. 44 sub lemm. votitam aUato, 
ubi Nonius scribit: Nolo illam causam habere et votitum 
dicere, cum Pall. habeant: Nolo habere illam. Editores 
plurimi Acidalii coniecturam receperunt: illam habere 
causam, quae tres lectiones metro non repugnant. 

p. 76 Asin. I. 3. 44 sub lemm. abusa Nonius scripsit: 
Ubi illa, quae dedi ante? — abusa: nimis ea durarent 
mihi, Mulier mitteretur ad te, nec te quicquam poscerem. 
Pall. hunc versum ita servarunt, ut scribant: illaec pro 
iUa, numquam pro nec te, quod peitis esse nemo negabit, 
nam si pro nimis. 

p. 86 Aul. in. 6. 27 sub lemm. curio apud Nonium 
legimus: Volo scire ego ex te, quid sit agnus curio, quod 
receperunt omnes Plauti editores; est autem in Pall. traditum: 
Volo ego ex te scire. 

p. 105 Aul. IV. 10. 64 sub lemm. exomati scribit 
Nonius: Repudium rebus paratis, exornatis nuptiis, quod 



1) Pro in mente omnes editiones Plautinae praeter A. Maium dant: 
in mentem secutae analogiam Amph. 177, Bacch. 158;numiure, dubito. 

solum rectum esse versus docet,- cum, quod Pall. dant, 
tolerari omnino non possit: paratis atque exornatis, cui 
scripturae versus ipse repugnat. Ad maximam autem veri- 
similitudinem redigitur, quod supra diximus, Nonii com- 
mentarium Plautinum alienissimum esse a. Pall. e versu, 
quem citat Nonius 

p. 128 ex Amph. I. 1. 54 sub. lemm. igitur. Scriptum 
enim invenimus in Plauti codicibus: Sin aliter sient ani- 
mati neque dent quae petant, Sese igitur summa vi resque 
eorum oppugnatusse oppidimi. Id scripsisse ipsum Nonium 
nemo credet, sed haec fere: Sin aliter sient animati neque 
dent, quae petat, Sese igitur summa vi virisque eorum 
oppagnatum ire oppidum; petant pro petat lapsu calami 
ortum est; oppugnatasse, quod omnino nihil est, pro oppag- 
natum ire facillime legi posse nemo negabit, quare illa 
Quicheratii coniectura ut recta recipienda erit. Pall autem 
habent: oppidum expugnassere sive expugnasse, quod formam 
expugnassere scriptor non intellexit. Verba haec inter se 
mutata, infinitivus perf. pro fut., verbum expugnandi pro 
oppugnandi, quae in Pall. male traduntur, luce clarius de- 
'monstrant, inter Nonii commentarium Plautinum et Pala- 
tinos nihil esse commune. 

Pari fere certitudine idem est contendendum de versu 
p. 144 ex Aul. m. 5. 51 sub lemm. nugivendis allato. 
Totus hic locus apud Nonium est: „Nugivendos Plautus dici 
voluit omnes, qui aliquid mulieribus vendant", quo ultimo 
verbo exemplum, ut a Nonio traditur, confirmatur : ubi nugi- 
vendis res soluta est omnibus, pro quo habent Pall. nugi- 
g§rulis, quod quamquam per se esse potuit, tamen lemmate 
ipso repudiatur. Lemmate ipsctenetur et verbum rumi- 
ferant p. 166 in versu Amph. 11. 2. 46, in quo traditum 
est apud Nonium : quamque ideo civis Thebani vero rumi- 
ferant probam, ubi habent Pall. adeo . . . rumificant. Cer- 
tissime autem contra Pall. pugnat exemplum 

3* 

. p. 187 ex Asin. V. 2. 92 sub lemm. volup pro volup- 
tate citatum: Hic senex siquid clam uxorem suam animo 
fecit volup, cum Pall. praebeant: Hic senex siquid clam 
uxore suo animo fecit voluptatis, quod a versu quoque 
refutatur. Hoc loco melius demonstrare nuUus potuit, 
quam recte dixerimus, alienissimum a Pall. esse Nonia- 
num librum. 

Alienus mibi videtur esse a Pall. ille quoque locus, 
quem profert Nonius p. 454 ex Asin. I. 1. 61 sub lemm. 
obsequi, quem scribit: ego sane cupio obsequi gnato meo ^), 
cum in Pall. legamus: Et id ego percupio. 

p. 509 Aul. ni. 6. 28 sub lemm. macet Nonii codd. omnes 
tradunt: Qui ossa ac pellis tenus ita macet, ubi coniecit 
Bentinus : qui ossa ac pellis totus est, ita cura macet, secutus 
omnes Pall. Usus esse hic Nonius mihi videtur codice, 
qui habuit: Qui ossa ac pellis tenus ita [cura?] macet, quod 
aut quinque aut sex pedes babet; potest enim ilhid cura 
aut iam in fonte defuisse aut a Nonio omissum esse. 

Haec exempla demonstrare mihi videntur, Nonium 
Pall. non usum fuisse ; praeterea elucet, quae apud Nonium 
invenimus, semper fere meliora et rectiora esse quamquae* 
Pall. praebent; sed hoc quamquam dicendum est de hoc 
minore commentario, de iUo maiore esse negandum ex iis, 
quae contulimus, facile quisque inteUeget. Sed hoc casu 
quodem factum puto; fortasse autem de huius minoris 
commentarii scripturis propter paucitatem locorum false 
iudicamus. Sed hoc audacius mihi non videtur contendere, 
cum prior iUe commentarius ex A redundaverit, hunc quoqe 
minorem indidem fluxisse. Ad haec exempla, quae enumera- 
vimus, accedunt aUa, qu^e, quamquam tanta certitudine 
idem non demonstrant, tamen verisimilius quod demonstra- 
vimus reddere possunt. Sunt autem haec: 



1) id ferri posse percipio recepto, ait Lambinus. 

p. 44 Amph. II. 1. 79 sub lemm. blatis Nonius scripsit: 
Qui, malum, intellegere quisquam potis est? ita nugas 
blatis; Pall. blattis. 

p. 85 Asin. m. 1. 16 sub lemm. casteria Nonius habet: 
Quispol si repulsavi [Pall. reposui aut reposivi] remum, 
sola ago e. q. s. 

p. 128 Asin. V. 2. 87 sub lemm. iudicatum Nonius: 
Male cubandum est: iudicatum me uxor ducit [Pall. ab- 
ducit] domum. 

p. 139 Aul. II. 2. 57 sub lemm. mordicitus Nonius: 
Asini me mordicitus {Pall. mordicus] scindant, boves in- 
cursent comibus. 

p. 151 Asin. m. 1. 14 sub lemm. portisculum Nonius: 
Et meam partem loquendi et tuam trado tibi : Ad loquendum 
et ad tacendum tu ut habeas portisculum. Pall. pro tu ut : 
tu te, quod hic nihil est. 

p. 151 Asin. rV. 1. 47 sub lemm. perpexabile Nonius: 
nec uUum verbum faciat perpexabile, Pall. neque . . . per- 
plexibile, melius. 

p. 509 Aul. n. 4. 38 sub lemm. deplorabundus , de 
hoc loco cf. supr. — Accedunt hic quoque loci, qui hoc solo 
commentario servati sunt, in Pall. non inveniuntur Sunt 
hi loci: 

p. 44 ex Amph. sub lemm. larvatus : Larvatu^. Edepol 
hominem miserum medicum quaeritat. 

p. 105 ex Amph. sub lemm. exiuravisti: exiuravisti 
dixe te mihi per iocum? 

p. 453 ex Amph. sub lemm. furem: Manifestum hunc 
obtorto coUo teneo furem flagitii. 

p. 454 ex Amph. sub lemm. ingredi : Nihilne te pudet, 
sceleste, populi in conspectum ingredi? 

Hi loci omnes et in Pall. infuisse possunt; in Am- 
phitruone enim fabula multa desunt; sed quin in A quoque 
fuisse possint nemo dubitabit. Nunc autem hic versus, quem 

Nonius p. 76 ex Ampli. sub lemm. praesente citat, in Pall. 

fuerit, dubitandum est. Invenimus enim 1. c. versum, qui 

ab A. Maio numeratur ut 

II. 2. 194, a Goetzio, Ussingio, Fleckeiseno ut spurius 

omnino omittitur. Additus est hic versus: nec notis prae- 

sente aliquis quisquam nisi servus, primum a Pio „e codice 

reverendae fidei^' ut dicit ipse. Sed Pium totum hunc 

locum ex hoc Nonii loco et ex Afranii versibus, qni et ipsi 

a Nonio liic citantur, composuisse, demonstravit Ussingius. 

Sed utut res se habet, sine uUo dubio Nonius in suo com- 

mentario lios versus legit, quos in Pall. aliquo casu excidisse 

nulla re testatur. Quis igitur dubitabit, quin ex alio fonte 

hauserit is commentator, quo Nonius usus est? 

Quod autem hic quoque multi loci sunt, qui ex hoc 

minore commentario sumpti cum Pall consentiunt , demon- 

strare nihil potest, quia, ut supra de priore commentario 

ostendimus, A et PaU in permultis locis consentire in re 

ipsa positum est. Hic quoque omnes iUos locos breviter 

enumerabimus. 

43 sub lemmate verna: Amph. I. 1. 25.^) 

concinnas: Amph. I. 3. 31. 

calcitronem: Asin. 11. 3. 11. 

verberas: Aul. I. 1. 3. 

cassam: Aul. 11. 2. 14. 

baiulabo: Asin. IH. 3. 70. ^) 

coquinatum: Aul. III. 1. 3. 

frausus: Asin 11. 2. 20. 

gerrae: Asin m. 3. 10. 

1) Apud Nonium et in Pall. hic versus est : hic, qui verna natus 
est, queritur, quem quare Ritschelius : „natust, ccyiqueritur" emendaverit, 
non intellego. Secuti sunt eum Fleckeisenus et Ussingius. 

2) Hic locus apud Nonium est : Ego haiulaho, tu, ut decet dolo- 
num, ante me ito inanis, quod omnes codd. dant. In Pall. pro dolonum, 
quod nihil est, dominum invenimus, quod quamquam facile per errorem 
scriptoris in dolonum transire potuit, tamen haud scio an Palji. non 
exscriptos esse doceat. 

128 sub lemmate involant: Amph. I. 1. 190. 

inpendio: Aul. prol. 18. 

numellus: Asin. m. 2. 5. 

occepso: Amph. 11. 2. 41. 

osa sum: Amph. III. 2. 19. 

piem: Asin. III. 1. 3. 

praesegmina: Aul. 11. 4. 33. 

pipulo: Aul. in. 2. 31. 

superbun: Amph. I. 1. 201. 

mutuum et fenus: Asin I. 3. 96, 

nutat, nictat, adnuit: Asin IV. 1.39. 

usu: Amph. 11. 2. 215. 

versutum: Asin. I. 1. 106. 

auscultate: Asin. III. 3. 69. 

defecato: Aul. I. 2.1. 

beluam: Aul. m. 6. 26. 

cantat: Aul. IV. 3. 1. 

coctum: Aul. 11. 4. 46. 

limbolarii: Aul. III. 6. 46. 

flammarii: Aul. III. 6. 36. 

crocatarii: Aul. m. 6. 47. 
Ut postremo omnia, quae in hac quaestione inveni- 
mus, breviter recapitulemur, vidimus, nuUum locum Plauti- 
num a Nonio allatum certe demonstrare, non ex A sive e 
fonte, unde postea A fluxit, commentarios, quibus Nonius 
usus sit, hausisse; certe e Palatinis non fluxisse, quae 
habuit commentarius prior, in undetriginta versibus vidimus, 
quae habuit commentarius posterior, in viginti quattuor 
versibus. A autem fuisse fontem commentarii prioris certe 
apparuit versibus viginti tribus; quin in ceteris quoque 
versibus, cum Palatinis consentientibus, quamquam possent 
Palatini forites fuisse, tamen, si haec omnia considera- 
verimus, ex Ambrosiana recensione hauserit Nonius, non 
dubitabimus. 

Sententiae controversae. 



Versus Plaut. Curc. IV. 1.2 coniecturis, quae extant, 
nondum sanatus hac mea coniectura sanatur: 

Sycophantam an halophantam magi? esse dicam nescio. 

Locum luven. sat. I. 115 — 116 coniectura ab Hein- 
richio aUata: „Quoique salutato crepitat crotalistria nido*' 
optime esse restitutum censeo. 

Ma<jdmUimins Hennig ffe Hta sna- 

Natus sum Schoenecki^ oppidulo Borussiae occidentalis, 
a. d, IV, cal, Mai, anni h, s, LXI patre Henrico, matre 
Maria de gente Trantmanniana y quos mvos adhuc veneror, 
Fidei addictus sum evangelicae, 

Litterarum elementis a j^arentibus instrtictuSf cum pater 
Argentoratum Bor, occ. domicilium transtulisset, huius oppidi 
jyrogymnasium^ tum gymnasium adii, quod, cum parentes in 
oppidum Riesenburg se contulissent, cum gymnasio Mariae 
insulano mutavi, ubi magis magisque Brocksio, praeceptore 
carissimo, cuius auspiciis nunc quam maxime floret illud gym- 
nasium, auctare ad classicQrum studia amoremque adductus 
sum, Adeptus autumno anni h, s, LXXX maturitalis testi- 
monium, ut philologiae studiis me dederem, universitatem 
Berolinensem, anno post Oryphiswaldensem , mensi Oct, anni 
praeteriti academiam- Albertinam adii, cuius civibus per unum 
semestre eram adscriptus, — Per septem semestria audivi hos 
professores clarissimos : 

Berolini: Kirchhoff, Mulldch/, MUllenhofff, Kohert, 
Vahlen, Zeller; 

Gryphisivaldiae: Credner, Kiessling, Keifferscheid , Suse- 
mihlf de Wilamowitz-'Moellenilorf; 

Regimonti: Friedlaender, Jordan, Luilwich, Schade, Voigt^ 

quibus ago agamque semper gratias quam maximas. 

